b'\n_START_ARTICLE_\nAlar Streimann\n_START_PARAGRAPH_\nAlar Streimann (s\xc3\xbcndinud 26. veebruaril 1964) on Eesti diplomaat._NEWLINE_Ta l\xc3\xb5petas 1989. aastal Tartu \xc3\x9clikooli inglise filoloogina._NEWLINE_Alates 1991. aastast t\xc3\xb6\xc3\xb6tab ta Eesti v\xc3\xa4lisministeeriumis. Aastatel 1996\xe2\x80\x931997 oli ta v\xc3\xa4lismajanduspoliitika osakonna peadirektor, 1997\xe2\x80\x932003 Euroopa integratsiooni k\xc3\xbcsimuste asekantsler ja 1998\xe2\x80\x932003 Euroopa Liiduga liitumise l\xc3\xa4bir\xc3\xa4\xc3\xa4kimiste delegatsiooni juht._NEWLINE_Aastatel 2003\xe2\x80\x932006 oli Alar Streimann Eesti alaline esindaja Euroopa N\xc3\xb5ukogu juures. Aastatel 2007\xe2\x80\x932011 oli ta Eesti suursaadik Rootsis._NEWLINE_1. jaanuaril 2011 sai Streimannist v\xc3\xa4lisministeeriumi kantsler._NEWLINE_15. juunil 2015 nimetas president Toomas Hendrik Ilves Alar Streimanni Eesti suursaadikuks Prantsusmaal.'